माहवारी के दौरान महिलाओं को मिलेगी छुट्टी\nपीरियड पॉलिसी के अनुसार महिला कर्मचारी माहवारी के दौरान काम के घंटों में बदलाव कर सकती हैं.

ब्रिस्टल की को-एक्जिस्ट नाम की कंपनी का कहना है कि महिलाएं माहवारी के दौरान छुट्टी ले सकती हैं जिसकी पूर्ति वे बाद में अपने काम से करेंगी.

कंपनी की निदेशिका बेक्स बाक्स्टर ने ब्रिस्टल पोस्ट को बताया कि उन्होंने देखा है कि कैसे दफ्तर में महिलाएं दर्द में भी काम करती रहती हैं और घर जाने का नाम नहीं लेती, ये 'अनुचित' है.

कामकाजी महिलाओं की माहवारी के दौरान की मुश्किलों को रेखांकित करने और उसके लिए कदम उठाने वाला ब्रिटेन पहला देश नहीं हैं.

समाप्त

जापान, चीन के कुछ हिस्सों, दक्षिण कोरिया और ताइवान में माहवारी के दौरान महिला कर्मचारियों के लिए छुट्टी का प्रावधान है.

ब्रिटेन में इस तरह की शुरुआत करने वाली ये पहली कंपनी है. बाक्स्टर कहती हैं कि महिलाएं माहवारी के समय छुट्टी लेने से डरती हैं.

उन्होंने बीबीसी को बताया, "उन्हें लगता है कि अगर माहवारी के समय उन्होंने छुट्टी ली तो उन्हें पुरुषों की तुलना में कम काबिल समझा जाएगा."

को-एक्जिस्ट कंपनी में कुल 24 कर्मचारी हैं. इनमें से सात पुरुष हैं.

(बीबीसी हिन्दी के एंड्रॉएड ऐप के लिए यहां 

क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

\n\ntl;डॉ:
ब्रिटेन की एक कंपनी नई पहल के तहत अपनी महिला कर्मचारियों के लिए 'पीरियड पॉलिसी' शुरू करने वाली है.